नई दिल्ली: अभी ज्यादा वक्त नहीं गुजरा जब फिल्म पद्मावती को लेकर पूरे देश में करणी सेना ने विरोध प्रदर्शन किया। फिल्म को लेकर करणी सेना ने सड़क पर जिस तरह का गदर काटा था उसकी तस्वीरें देखकर ऐसा लगा था कि फिल्म पर्दे पर आ ही नहीं पाएगी। फिल्म की शुरूआत से ही पद्मावती को लेकर सेना के कार्यकर्ताओं ने बवाल किया था और सेट पर पहुंचकर फिल्म के डायरेक्टर संजय लीला भंसाली के साथ मारपीट की थी। करणी सेना को उस वक्त ये आपत्ति थी कि निर्माता निर्देशक ने पद्मावती के इतिहास से छेड़छाड़ की। अब एक बार फिर से फिल्म मणिकर्णिका को लेकर करणी सेना ने आपत्ति जताई है और विरोध प्रदर्शन करने की धमकी दे रही है।